वैसे कोई भी मौका हो प्रधान मंत्री विपक्ष यानी कांग्रेस की सरकारों पर दोषारोपण का कोई भी मौका हाथ से जाने नहीं देते. उनके पास कुछ ऐसे आंकड़े होते हैं और उन्हें वे इस आत्मविश्वास के साथ पेश करते हैं कि श्रोता मंत्रमुघ्ध हो जाते हैं. उन्होंने कहा कि आजादी के बाद से 2008 तक आज तक हमारे देश के सभी बैंकों ने 18 लाख की राशि ही लोन के तौर पर दी थी. और 6 साल में यह राशि बढ़कर 52 लाख करोड़ हो गई. यानी जितना लोन देश के बैंकों ने आजादी के बाद दिया था उसका दोगुना लोन पिछली सरकार ने 6 साल में दे दिया. हमारे देश में टेकनोलॉजी तो अब आई पहले फोन बैंकिंग का चलन था. अगर नामदार फोन कर दें तो लोन मिल ही जाता था. बैंक वाले अरबों-खरबों का कर्ज देते थे. सारे नियम कानून को ताक पर रखा जाता था नामदारों के लिए. कांग्रेस ने देश को बहुत नुकसान पहुंचाया है. उस समय नामदारों के आशीर्वाद से ही बैंकों में नियुक्ति होती थी. जबकि यह परंपरा आज भी कायम है, जिसे हम नोट्बंदी के समय और अभीतक देख/महसूस कर रहे हैं. बड़े लोगों के लिए सब कानून ताकपर और साधारण और छोटे लोगों के साथ सब कानून लागू होने के बाद भी चढ़ावे के बिना शायद ही कोई काम हो पाता है. इससे सम्बंधित ख़बरें भी प्रकाशित होती रहती है.